CELEX: C2006/131/23
Language: sk
Date: 2006-06-03 00:00:00
Title: Vec C-209/04: Rozsudok Súdneho dvora (druhá komora) z  23. marca 2006  – Komisia Európskych spoločenstiev/Rakúska republika (Nesplnenie povinnosti členským štátom — Smernica 79/409/EHS — Ochrana voľne žijúcich vtákov — Crex crex, chrapkáč poľný — Osobitne chránené územie národného chráneného územia Lauteracher Ried — Vyňatie území Soren a Gleggen-Köblern — Smernica 92/43/EHS — Udržiavanie prirodzených biotopov — Voľne žijúce živočíchy a rastliny — Konanie týkajúce sa stavebného plánu alebo stavebného projektu — Konanie o určení trasy rýchlostnej komunikácie — Konanie o posudzovaní vplyvov na životné prostredie — Vady konania v súvislosti so stavebným projektom spolkovej rýchlostnej komunikácie S 18 v Rakúsku — Časová pôsobnosť smernice 92/43)

3.6.2006   
            
            
               SK
            
            
               Úradný vestník Európskej únie
            
            
               C 131/13
            
         Rozsudok Súdneho dvora (druhá komora) z 23. marca 2006 – Komisia Európskych spoločenstiev/Rakúska republika
   (Vec C-209/04) (1)
   
   (Nesplnenie povinnosti členským štátom - Smernica 79/409/EHS - Ochrana voľne žijúcich vtákov - Crex crex, chrapkáč poľný - Osobitne chránené územie národného chráneného územia Lauteracher Ried - Vyňatie území Soren a Gleggen-Köblern - Smernica 92/43/EHS - Udržiavanie prirodzených biotopov - Voľne žijúce živočíchy a rastliny - Konanie týkajúce sa stavebného plánu alebo stavebného projektu - Konanie o určení trasy rýchlostnej komunikácie - Konanie o posudzovaní vplyvov na životné prostredie - Vady konania v súvislosti so stavebným projektom spolkovej rýchlostnej komunikácie S 18 v Rakúsku - Časová pôsobnosť smernice 92/43)
   (2006/C 131/23)
   Jazyk konania: nemčina
   Účastníci konania
   
      Žalobkyňa: Komisia Európskych spoločenstiev (v zastúpení: M. van Beek a B. Schima, splnomocnení zástupcovia)
   
      Žalovaná: Rakúska republika (v zastúpení: E. Riedl, J. Müller a K. Humer, splnomocnení zástupcovia)
   Predmet veci
   Nesplnenie povinnosti členským štátom – Porušenie článku 4 ods. 1 a 2 smernice Rady 79/409/EHS z 2. apríla 1979 o ochrane voľne žijúcich vtákov (Ú. v. ES L 103, s. 1; Mim. vyd. 15/001, s. 98) a článku 6 ods. 4 vo spojení s článkom 7 smernice Rady 92/43/EHS z 21. mája 1992 o ochrane prirodzeného životného priestoru ako aj voľne žijúcich zvierat a rastlín (Ú. v. ES L 206, s. 7; Mim. vyd. 15/002, s. 102) – Nesprávne vymedzenie osobitne chráneného územia „Lauteracher Ried“, nakoľko oblasti „Soren“ a „Gleggen-Köblern“, dôležité z hľadiska ochrany „Crex crex“ a ďalších sťahovavých vtákov hniezdiacich na lúkách neboli doň zahrnuté – Povolenie stavebných prác, ktoré môžu zasahovať do chránenej oblasti, pri porušení záväzkov článku 6 odseku 4 smernice 92/43 EHS
   Výrok rozsudku
   
               1.
            
            
               Rakúska republika si nesplnila svoje povinnosti, ktoré jej vyplývajú z článku 4 ods. 1 a 2 smernice Rady 79/409/EHS z 2. apríla 1979 o ochrane voľne žijúcich vtákov, zmenenej a doplnenej smernicou Komisie 97/49/ES z 29. júla 1997, tým, že nezaradila do osobitne chráneného územia Lauteracher Ried oblasti Soren a Gleggen-Köblern, ktoré podľa vedeckých kritérií patria z rovnakého dôvodu ako toto osobitné chránené územie čo do počtu a plochy k najvhodnejším oblastiam v zmysle menovaných ustanovení tejto smernice.
            
         
               2.
            
            
               V zostávajúcej časti sa žaloba zamieta.
            
         
               3.
            
            
               Komisia Európskych spoločenstiev a Rakúska republika znášajú vlastné trovy konania.
            
         
      (1)  Ú. v. EÚ C 179, 10.4.2004.